༄༅། །དཔལ་ལྡན་ཡེ་ཤེས་ཀྱི་མཁའ་འགྲོ་མ་ནི་གུ་མའི་གདམས་སྐོར་མཁས་གྲུབ་ཁྱུང་པོ་
རྣལ་འབྱོར་པའི་ལུགས་བཀྲོལ་(སྲོལ)ཆེན་པོ་དཔལ་འདུས་པ་ལས་ཕྱུང་བ་བཞུགས་སོ། །
༄༅༅། །ན་མོ་གུ་རུ། མཎྜལ་གྱི་བཞི་ཕྱོགས་ཚོན་ལ་ལྟེ་བ་སེར་པོ་མཐའ་མ་ཅི་འབྱོར་
བའི་མཆོད་གཏོར་གྱིས་སྐོར་ལ་དབུས་སུ་རིན་པོ་ཆེའི་ཁྲི་སེང་གེ་བརྒྱད་ཀྱིས་བཏེག་པ་པད་མ་
དང་ཉི་མའི་དཀྱིལ་འཁོར་གྱི་སྟེང་དུ་ངོ་བོ་བླ་མ་ལ། རྣམ་པ་བདེ་མཆོག་སྐུ་མདོག་གསེར་བཙོ་
མ་ལྟ་བུ་རྡོ་རྗེ་དང་དྲིལ་བུ་འཛིན་པ། མི་མགོ་རུས་པའི་རྒྱན་ཅན། ཡུམ་དང་གཉིས་སུ་མེད་པ་
མཁའ་འགྲོ་མ་བཞི་དང་བཅས་པའོ། །ཤར་དུ་དགྱེས་པ་རྡོ་རྗེའི་ལྷ་ཚོགས། ལྷོར་གསང་བ་
འདུས་པ། ནུབ་ཏུ་མ་ཧཱ་མ་ཡ། བྱང་དུ་འཇིགས་བྱེད་བསྒོམས་ལ། བདག་འཇུག་བླང༌། སྔོན་
འགྲོ་རྒྱས་བསྡུས་ཅི་རིགས་སྔོན་དུ་སོང་བས། སློབ་མའང་གོང་ལྟར་སྒོམ་དུ་བཅུག་ལ། དབང་
བསྐུར་དངོས་ནི་སློབ་མ་རང་རང་གི་མདུན་དུ་ཆོས་འབྱུང་ཕྱི་དཀར་ལ་ནང་དམར་བ་ཡངས་
ཤིང་རྒྱ་ཆེ་བའི་ནང་དུ་རང་གི་ལུས་ཤ་ལྔ་བདུད་རྩི་ལྔར་བསྒོམས་ལ་དབུལ། ཡང་སྟོང་གསུམ་
འདི་རིན་པོ་ཆེ་གསེར་གྱིས་ཕྱུར་གྱིས་བཀང་ནས་ཡོན་དུ་ཕུལ་བར་བསམས་ནས། གསོལ་བ་
བཏབ་པ་ནི། བླ་མ་རིན་པོ་ཆེ་བདག་ལ་བུམ་པའི་དབང་བསྐུར་དུ་གསོལ། ཅེས་གསོལ་བ་
བཏབ་པས་དབུས་ཀྱི་བདེ་མཆོག་བླ་མའི་ངོ་བོ་ཅན་གྱི་སྤྱི་བོའི་ཨོཾ་དཀར་པོ་ལས་འོད་འཕྲོས་
པས་སངས་རྒྱས་དང༌། བྱང་ཆུབ་སེམས་དཔའི་ཐུགས་གཉིས་སུ་མེད་པའི་ཡེ་ཤེས་ཀྱི་བདུད་
རྩིའི་ཆུ་རྒྱུན་འོད་དཀར་པོའི་རྣམ་པར་བྱོན་ཏེ། བླ་མའི་ཨོཾ་ལ་ཐིམ། ཨོཾ་ལས་ཡེ་ཤེས་ཀྱི་བདུད་
རྩིའི་ཆུ་རྒྱུན་བྱུང་ནས་རང་གི་སྨིན་ཕྲག་གི་ཨོཾ་ལ་ཐིམ་པས་ལུས་ཀྱི་ནད་གདོན་སྡིག་སྒྲིབ་མ་
ལུས་པ་སངས་དག་པར་བསམ། བླ་མས་ཀྱང་། དེ་བཞིན་དུ་བསམ་ཞིང༌། རྩ་བ་དང་བརྒྱུད་
པའི་བླ་མ་རྣམས་ཀྱི་མཚན་བརྗོད་ཅིང༌། བྱིན་གྱིས་རློབས་ཤིག། ད་ལྟ་ཉིད་དུ། མྱུར་བ་ཉིད་དུ་
-396-

སྔགས་ལ་འཇུག་པའི་སྒོ་ལས། ཤངས་པ་བཀའ་རྒྱུད་ཀྱི་ཆོས་སྐོར་རིམ་པ་བཞུགས། ༩༢༽
བྱིན་གྱིས་རློབས་ཤིག། ཅེས་བརྗོད་ཅིང༌། རོལ་མོའི་གུ་གུལ་གྱི་དུད་པ་དང་བཅས་པས་ཡེ་
ཤེས་ཕབ་སྟེ། སྐུའི་བྱིན་རླབས་ལུས་ལ་ཞུགས་ཤིང་བུམ་པའི་དབང་བསྐུར་རོ། །
ཡང་མཆོད་པ་སྔར་བཞིན་ཕུལ་ལ་གསང་བའི་ཤེས་རབ་ཡེ་ཤེས་ཀྱི་དབང་བསྐུར་དུ་
གསོལ། ཞེས་གསོལ་བ་བཏབ་པས། བླ་མའི་མགྲིན་པར་ཨཱཿདམར་པོ་ཐུགས་ཀའི་ཧཱུཾ་མཐིང་
ག་ལས་འོད་ཟེར་གྱི་སྤྲོ་བསྡུ་སྔ་མ་ལྟ་བུ་དང་ལྡན་པས་གཉིས་པ་དང༌། གསུམ་པ་བླང་ཡང་
མཆོད་པ་སྔར་བཞིན་ཕུལ་ནས། བཞི་པ་བསྐུར་དུ་གསོལ་ཅེས་གསོལ་བ་བཏབ་པས་བླ་མའི་
གནས་གསུམ་གྱི་ཡི་གེ་ལས་འོད་ཟེར་འཕྲོས། སངས་རྒྱས་བྱང་ཆུབ་སེམས་དཔའ་ཐམས་ཅད་
ཀྱི་ཐུགས་བསྐུལ་ཏེ། དེའི་ཐུགས་གཉིས་སུ་མེད་པའི་ཡེ་ཤེས་ཀྱི་བདུད་རྩི་འོད་ཟེར་གྱི་རྣམ་
པར་བྱུང་ནས་བླ་མའི་གནས་གསུམ་གྱི་ཡི་གེ་གསུམ་ལ་ཐིམ། དེ་ལས་འོད་ཟེར་དཀར་དམར་
མཐིང་གསུམ་འཇའ་ཚོན་གྱི་རྣམ་པར་བྱུང་ནས་རང་གི་གནས་གསུམ་དུ་ཐིམ་པས་སྤྱི་བོའི་
གཙུག་ནས་རྐང་པའི་མཐིལ་ཡན་ཆད་འོད་ཟེར་གྱིས་གང་། ལུས་ངག་ཡིད་གསུམ་གྱི་སྡིག་
སྒྲིབ་མ་ལུས་པ་སངས་དག་ནས་ལུས་ལྷའི་སྐུ་སྣང་ལ་རང་བཞིན་མེད་པའི་ངང་ལ་སེམས་མ་
བཅོས་པར་བཞག་པ་ནི་བཞི་པའོ། །
ཡེ་ཤེས་རྒྱ་མཚོའི་རྒྱུད་ལས། བླ་མའི་སྐུ་ཡི་དཀྱིལ་འཁོར་ལས། །དབང་བཞི་ཡོངས་སུ་
རྫོགས་པར་བླང་། །ས་ལམ་རིམ་པ་མ་ལུས་བགྲོད། །ཅེས་ལན་གསུམ་བརྗོད་དེ། ཕྱིའི་དབང་
བཞིའོ། །ཡང་ཤར་གྱི་དགྱེས་རྡོར་འོད་ཀྱི་རྣམ་པ་དེ་དབུས་ཀྱི་བདེ་མཆོག་ལ་ཐིམ། དེ་བཞིན་རིམ་
གྱིས་ཐིམ་ནས། བདེ་མཆོག་འོད་དུ་ལྷམ་ལྷམ་འདུག་པ་དེ་རང་གི་སྤྱི་གཙུག་ཏུ་ཐིམ་པས་སྨིན་
མཚམས་སུ་སླེབས་པ་ལས་བུམ་དབང་། མགྲིན་པར་སླེབས་པས་གཉིས་པ། སྙིང་ཁར་གསུམ་
པ། ལྟེ་བར་འོད་དུ་ཡལ། སྟོང་སངས་འོང་སྟེ་མི་དམིགས་པའི་ངང་ལས་མ་བཅོས་པར་བཞག་པ་
ནི་བཞི་པ་སྟེ། ནང་གི་དབང་བཞིའོ། །ཕྱག་རྒྱ་ཆེན་པོ་གའུ་མའི་དབང་བསྐུར་རྫོགས་སོ།། །།
-397-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
༄༅། །རྒྱ་གར་སྐད་དུ། མ་ཧཱ་མུ་ཏྲཱ། བོད་སྐད་དུ། ཕྱག་རྒྱ་ཆེན་པོ་དཔལ་ཟུང་འཇུག་བདེ་བ་
ཆེན་པོ་ལ་ཕྱག་འཚལ་ལོ། །བདེ་ཆེན་ལྷུན་གྲུབ་འདུས་མ་བྱས། །ལོངས་སྐུ་རྡོ་རྗེ་འཆང་ཆེན་
གྱི། །སྐྱེ་མེད་རང་སྒྲ་འདི་སྐད་ཐོས། །ཐ་མལ་ཤེས་པ་ཨེ་མ་ཧོ། །སྔོན་འགྲོ་རང་བབས་རྣམ་
གསུམ། དངོས་གཞི་སྐྱོན་བཞི་རང་གྲོལ། མཐར་ཐུག་སྐུ་བཞི་རང་ཤར་རོ། །དབེན་པར་ས་
ནོན་ཕྱག་རྒྱས་ཚིགས་དང་རྩ་ཆུ་གློད་པ་ནི། ལུས་རང་བབས་སོ། །ས་ཆུ་རྩོལ་བ་མེད་ཅིང་སྨྲ་
བརྗོད་བྲལ་བ་ནི། ངག་རང་བབས་སོ། །སེམས་མིག་གི་ལྟ་སྟངས་སྒོམ་འདོད་དང་བྲལ་བ་ནི།
སེམས་རང་བབས་སོ། །དེ་ཉིད་སྐྱོན་བཞི་དང་བྲལ་བར་བྱ་སྟེ། ཆོས་སྐུ་དང་འདུ་འབྲལ་མེད་
ཀྱང་ཉེ་དྲགས་པས་ངོ་མ་ཤེས། རང་ལ་ཤར་ཡང་ཟབ་དྲགས་པས་ངོས་མ་ཟིན། སླ་དྲགས་
པས་ཡིད་མ་ཆེས་པར་ཡེངས་མེད་དང་བྲལ། བཟང་དྲགས་པས་བློར་མ་ཤོང་བར་ཐག་ཆོད་
དང་བྲལ་བས་འཁོར་བར་འཁྱམས་པའོ། །མཐར་ཐུག་མཉམ་རྗེས་བློས་བྱས་དང་བྲལ་བའི་
རང་ཤར་དེ་ལ་སྣ་ཚོགས་སུ་གསལ་བ་དེ་སྤྲུལ་སྐུ། གསལ་འཛིན་བྲལ་བའི་རྟོག་མེད་དེ་ཆོས་
སྐུ། གསལ་ལ་རྟོག་མེད་དེ་ཉིད་བདེ་བར་ཤར་བས་ལོངས་སྐུ། དེ་གསུམ་རང་བཞིན་དབྱེར་མི་
ཕྱེད་པས་མཐར་ཐུག་བདེ་བ་ཆེན་པོའི་སྐུའོ། །དེ་ལ་རྟོག་མེད་ཀྱི་ཆ་དེ་ཇི་ལྟ་བའི་ཡེ་ཤེས། མི་
རྟོག་ལ་ཇི་ལྟར་གསལ་བའི་ཆ་དེ་ཇི་སྙེད་པ་མཁྱེན་པའི་ཡེ་ཤེས་སོ། །དེ་གཉིས་རང་བཞིན་
གྱིས་དབྱེར་མི་ཕྱེད་པས་དབྱིངས་དང་ཡེ་ཤེས་གཉིས་སུ་མེད་པ་ཞེས་བྱའོ། །སྔོན་འགྲོའི་དམ་
ཚིག་གསང་བའི་རྡོ་རྗེའོ། །བོགས་འདོན་སྙིང་རྗེ་གསོལ་འདེབས་སོ། །ལམ་ཁྱེར་ཅིར་སྣང་དེ་
ཉིད་དོ། །མངོན་གྱུར་སྒོམ་མེད་ཡེངས་མེད་དོ། །བསྲེ་བ་རྟོག་མེད་ལམ་ཁྱེར་རོ། །འོད་གསལ་
ལྟ་སྟངས་བོགས་འདོན་ནོ། །སད་རྗེས་གསལ་ལ་འཛིན་པ་དེ་སྲིད་ཉིན་མཚན་བར་དེའི་འོད་
གསལ་ནི། སྐུ་གསུམ་དབྱེར་མེད་རང་ཞལ་ལྟོས། །གང་གིས་མི་ཤེས་རྒྱུད་དུ་སྦས་པའི་དོན། །
མཐར་ཐུག་ཚོགས་གཉིས་རྫོགས་པ་འདི་ཡིན་ཏེ། །སྒོམ་མེད་ཡེངས་མེད་གོམས་ཞིང་བརྟན་པ་
-398-

སྔགས་ལ་འཇུག་པའི་སྒོ་ལས། ཤངས་པ་བཀའ་རྒྱུད་ཀྱི་ཆོས་སྐོར་རིམ་པ་བཞུགས།
ལས། །ས་ལམ་རིམ་པ་དུས་འདིར་བགྲོད་བྱེད་དེ། །ཡིད་ལ་མི་བྱེད་སྒྲིབ་གཉིས་རང་སར་དག།
སྐུ་གསུམ་རང་ཤར་འབྲས་བུ་ལྷུན་གྱིས་གྲུབ། །མདོ་རྒྱུད་ཀུན་ཏུ་བསྟན་ཡང་རང་བཞིན་བདག།
བླ་མའི་བྱིན་རླབས་ཞལ་ལས་ཤེས་པར་བྱ། །ཆོས་སྐུའི་རྣམ་པར་རྟོག་པའི་སྤྲིན་ཚོགས་ལས། །
དུག་ལྔའི་གློག་འགྱུ་ཡེ་ཤེས་ཆེན་པོར་ལྟོས། །ཡིད་ལ་མི་བྱེད་རེ་དོགས་ཀུན་བྲལ་བའི། །ཐ་
མལ་ཤེས་པ་ཁྱོད་ལ་ཕྱག་འཚལ་ལོ། །གང་ཤར་ཕྱག་རྒྱ་ཆེན་པོའི་རྡོ་རྗེའི་ཚིག་རྐང་རྫོགས་
སོ།། །།
མཁའ་འགྲོ་མ་དེ་ཉིད་མཉེས་པར་བྱའོ། །གསེར་སྲང་ལྔ་བརྒྱ་ཕུལ་ནས་ཞུས། ལོ་ཙཱ་བ་
གླན་དར་མ་བློ་གྲོས་ཀྱིས་བསྒྱུར་བའོ། །
བླ་མ་ཌཱ་ཀི་མ་རྣམས་ལ་ན་མོ།
ཡེ་ཤེས་ཀྱི་ཌཱ་ཀི་མ་ནི་གུ་མའི་ཕྱག་རྒྱ་ཆེན་པོ་ལ་
གསུམ་སྟེ། སྔོན་འགྲོ་རང་བབས་རྣམ་གསུམ། དངོས་གཞི་སྐྱོན་བཞི་རང་གྲོལ། འབྲས་བུ་སྐུ་
གསུམ་རང་ཤར་རོ། །དང་པོ་ནི། དབེན་པའི་གནས་སུ་ལུས་གནད་ལེགས་པར་བཅའ། སེམས་
བསྐྱེད། ལུས་ཡི་དམ་དུ་བསྒོམ། སྤྱི་བོའི་བླ་མ་ལ་གསོལ་བ་དྲག་པོ་བཏབ་པའི་རྗེས་ལ་ལུས་
ས་
ཉ་བཞི་རྩ་བཞི་གློད་ལ་རྩོལ་མེད་ཀྱི་ངང་ལ་བཞག་པ་ནི་ལུས་རང་བབས་སོ། །མཆུ་འབྱེད་
འཛུམ་གྱི་རྩོལ་བ་མེད་ཅིང༌། ངག་སྨྲ་བརྗོད་བྲལ་བ་ནི་ངག་རང་བབས་སོ། །མིག་གི་ལྟ་སྟང
ཀྱིས་སྒོམ་འདོད་ཀྱི་རྟོག་པ་དང་བྲལ་ཏེ། སྔོན་འགྲོ་སྒོམ་པ་ཡིན་སྙམ་པའི་རྟོག་པ་ཙམ་ཡང་མི་
བྱེད་པར་ཧད་དེ་ཕྱད་དེ་ལས་བཞི་སེམས་རང་བབས་སོ། །དེ་ལྟ་བུའི་ངང་ལ་ལྷ་འདོད་ཆགས་
སྐྱེས་པ་བཞིན་དུ་ཧད་དེ་ལུས་པ་དེ་སྔོན་འགྲོ་དང་པོའི་ཚད་ཡིན་ཏེ། ཐ་མལ་གྱི་ཤེས་པ་ཞེས་
ཀྱང་བྱ། དང་པོའི་སེམས་ཞེས་ཀྱང་བྱ་སྟེ། ཆད་པ་ངལ་གསོ་བ་ལ་སོགས་པའི་དུས་སུ་སེམས་
ཅན་ཀུན་ལ་འཆར་ཏེ་ངོས་མ་ཟིན་པས་འཁོར་བར་འཁྱམས་པ་ཡིན་གསུང་ངོ༌། །
ད་ནི་དུས་ཐམས་ཅད་དུ་ངོས་ཟིན་པར་བྱ་སྟེ། ཟན་ལ་སོགས་པ་ཟ་བའམ། ཕྲེང་བ་ལྟ་བུ་ལག་
-399-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཏུ་ཅི་བྱུང་ཡང་གླང་པོ་ཆེའི་ལྟ་སྟངས་ཀྱིས་ཧད་དེ་ལུས་པ་དེ་ལ་བཞག་གོ །དེ་བཞིན་དུ་གཡས་
གཡོན་ནམ་མཁའ་ལ་སོགས་པ་གང་ལ་བལྟས་ཀྱང་། དང་པོ་མིག་སྦྲིད་ཆིལ་བ་ལྟ་བུ་གསལ་
སྟོང་འཛིན་མེད་ལ་ཕྱམས་སོང་བ་དང༌།
ངའི་སྔོན་འགྲོ་རང་ཤར་ནས་འདུག་སྙམ་དུ་ངོས་
བཟུང་ལ་ཧད་དེ་བཞག་གོ །དེར་མ་ཟད་ཧད་དེ་ཕྱད་དེ་བ་དེ་ཉིད་ཀྱི་ངང་ནས་ཆམ་ཆམ་འགྲོ་བ་
དང་། རྩ་ཆུ་འཆག་པའི་ཚེ་མ་སྲིང་བརྒྱས་མཐའ་སྐོར་ཡང་ཉམ་ང་བག་ཚ་དང་བྲལ་བར་བྱས་
ཏེ། ཉལ་བ། ལངས་པ། འདུག་པ་སྤྱོད་ལམ་རྣམ་བཞི་གང་གི་དུས་སུ་ཡང་གསལ་སྟོང་འཛིན་
མེད་ཀྱི་ངང་ལ་མ་ཡེངས་པར་གནས་པར་བྱའོ། །
སྡུད་པ་ལས། འགྲོ་འཆག་ཉལ་དང་འདུག་པར་ཤེས་བཞིན་རབ་ཏུ་ལྡན། །གཉའ་ཤིང་
གང་ཙམ་ལྟ་ཞིང་འགྲོ་ལ་སེམས་འཁྲུལ་མེད། །ཅེས་སོ། །མདོར་ན་གཏམ་སྨྲ་བ། མདོ་འདོན་
པ། སྔགས་བཟླ་བ། ཆོས་ཉན་བཤད་ལ་སོགས་པ་ཐམས་ཅད་ཀྱི་དུས་སུ་ཡང་གསལ་སྟོང་
འཛིན་མེད་ཀྱི་ངང་ཧད་དེ་བ་དེ་ལས་མ་ཡེངས་པར་བྱའོ། །དེ་ལྟ་བུའི་སྔོན་འགྲོ་རྣམས་ཐེམས་
པའི་དུས་སུ་གཏོར་ཚོགས་བཟང་པོ་དང་གསེར་གྱི་མཎྜལ་ཕུལ་ལ་རྐུན་བུའི་ངོ་སྤྲད་དེ། ལུང་
སྦྱོར་དང་ལྡན་པས་ཡིད་ཆེས་པར་བྱས་ཏེ། ནི་གུ་མ་སྔོན་འགྲོ་ལ་གཙོ་བོར་བྱེད། མི་ཏྲི་པ་
དངོས་གཞི་ལ་གཙོ་བོར་བྱེད། སུ་ཀ་མ་སིད་དྷི་རྗེས་ལ་གཙོ་བོར་བྱེད་དོ། །
གཉིས་པ་དངོས་གཞི་སྐྱོན་བཞི་དང་བྲལ་བར་བྱ་སྟེ། སེམས་སྟོང་པ་ཆོས་ཀྱི་སྐུ་དང་
འདུ་བྲལ་མེད་ཀྱང༌། ཉེ་དྲགས་པས་མ་མཐོང་བའི་སྐྱོན་གྱིས་འཁོར་བར་འཁྱམས། ཕྱག་རྒྱ་
ཆེན་པོ་རང་ལ་ཤར་ཡང་ཕྱོགས་གང་ནས་ཀྱང་དཔེས་མཚོན་པར་མི་ནུས་ཤིང༌།
ཟབ་
དྲགས་པས་ངོས་མ་ཟིན། རང་བབས་སུ་ནམ་བཞག་ཀྱང་འཕར་ཏེ་སླ་དྲགས་པས་ཡིད་མ་
ཆེས་ལ། ཐེ་ཚོམ་བྱེད་ཅིང་ཡེངས་མེད་དུ་སྒོམ་པ་དང་བྲལ། གསལ་སྟོང་བདེ་བའི་སྐུ་གསུམ་
རང་ལ་ཤར་ཡང་བཟང་དྲགས་པས་བློར་མ་ཤོང༌། — ངེས་ཤེས་མ་སྐྱེས་པས་རྟོག་པ་ཐག་
-400-

སྔགས་ལ་འཇུག་པའི་སྒོ་ལས། ཤངས་པ་བཀའ་རྒྱུད་ཀྱི་ཆོས་སྐོར་རིམ་པ་བཞུགས། ༩༢
ཆོད་དང་བྲལ་བའི་སྐྱོན་གྱིས་འཁོར་བར་འཁྱམས་སོ། །
གསུམ་པ་རང་ཤར་དུ་བཞག་པའི་དུས་སུ་ཁ་དོག་དང་དབྱིབས་ལ་སོགས་པ་གང་དུ་
ཡང་མ་གྲུབ་པས་ཆོས་སྐུ་རང་ཤར་མཐར་ཐུག་གོ །ཡེ་ཤེས་ནི་ཆོས་ཀྱི་དབྱིངས་སོ། །སྟོང་པ་
སྣ་ཚོགས་སུ་ཤར་བས་སྤྲུལ་སྐུ་རང་ཤར་རོ། །ཡེ་ཤེས་ནི་མེ་ལོང་ལྟ་བུའོ། །བར་གྱི་བདེ་བས་
ལོངས་སྐུ་རང་ཤར་མཐར་ཐུག་གོ །ཡེ་ཤེས་ནི་མཉམ་པ་ཉིད་དོ། །སྐུ་བཞི་འཕྲིན་ལས་ལྷུན་
གྲུབ་ཏུ་འབྱུང་བས་བྱ་བ་གྲུབ་པའི་ཡེ་ཤེས་སོ། །དེ་ཉིད་ལ་རྟོག་མེད་ཀྱི་ཆ་དེ་ཇི་ལྟ་བའི་ཡེ་ཤེས།
མི་རྟོག་པ་སྣ་ཚོགས་སུ་གསལ་བ་དེ་ཇི་སྙེད་པ་མཁྱེན་པའི་ཡེ་ཤེས་སོ། །དབྱེར་མི་ཕྱེད་པས་
དབྱིངས་དང་ཡེ་ཤེས་གཉིས་སུ་མེད་པ་ཞེས་བྱའོ། །
བོགས་འདོན་ནི་དེ་རྣམས་ལ་ཐག་བཅད། ངེས་ཤེས་སྐྱེད་ཅིང༌། གསལ་སྟོང་འཛིན་མེད་
ཀྱི་ངང་ལ་ཧད་དེ་བཞག་གོ། གསོལ་བ་དྲག་པོ་བཏབ་ཀྱིན་ཡང་། སེམས་གསལ་སྟོང་འཛིན་
མེད་ཀྱི་ངང་ལ་ཧད་དེ་བཞག། མི་གསེབ་དང༌། འགྲོ་འདུག་གི་དུས་སུ་ཡང་མོས་གུས་དུངས་
དུངས་བྱས་ལ་ཧད་དེ་བཞག། སྙིང་རྗེ་ཡང་དེ་ཉིད་ཀྱི་ངང་ནས། འཁོར་འདས་ཐམས་ཅད་སྟོང་
ཞིང་བདག་མེད་པ་ཞིག་ཡིན་པ་ལ། ང་དང་བདག་ཏུ་བཟུང་བས་འཁོར་བར་འཁྱམས་པ་སྙིང་
རེ་རྗེ་སྙམ་དུ་སྒོམ་ཞིང་ཧད་དེ་བཞག་གོ །
རྗེས་ཀྱི་ཆོས་ལ། རང་ཤར་ངོས་བཟུང་བྱ། ཐག་བཅད། ངེས་ཤེས་བསྐྱེད། ཡེངས་མེད་
ཆུ་བོ་བསྟེན། ཚད་མེད་གཉིས་ལ་འབད། མར་ངོ་བཞིན་དུ་འགྱུར། ལོ་ཟླས་མཐར་ཕྱིན། དམ་
ཚིག་ལ་ཡིད་གཉིས་སྤང་བར་བྱའོ། །ལྷ་སྐུ་གསལ་སྟོང་རླུང་དང་བསྲེ། །མཐར་ཐུག་འབྲས་བུ་
མྱུར་ཐོབ་འགྱུར། །ཐ་མལ་ཤེས་པ་རླུང་དང་བསྲེ། །ཉམས་མྱོང་ཡར་ངོ་བཞིན་དུ་འགྱུར། །འོད་
གསལ་ལྷ་སྐུ་རླུང་དང་བསྲེ། །མཐར་ཐུག་འབྲས་བུ་མྱུར་ཐོབ་འགྱུར། །སྔོན་འགྲོ་དངོས་གཞི་
རྗེས་རྣམས་ལ། །དང་པོའི་ཚད་དང་དེ་ཉིད་བརྟན་པའི་ཚད། །རྗེས་ཚད་བརྟན་ཚད་དམ་པའི་
-401-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཞལ་ལ་དྲི། །ཉིན་མཚན་བར་དོའི་འོད་གསལ་མ་བུར་བཅས། །སྐུ་གསུམ་རང་ཤར་དབྱེར་མེད་
ཆེན་པོར་ལྟོས། །མདོ་རྒྱུད་ཀུན་ཏུ་བསྟན་ཡང་རང་བཞིན་གབ། །དེ་ཕྱིར་བླ་མའི་དྲིན་ལས་
རྟོགས་པར་གྱིས། །ཡིད་ལ་མི་བྱེད་རེ་དོགས་ཀུན་བྲལ་བའི། །ཐ་མལ་ཤེས་པ་ཁྱོད་ལ་ཕྱག་
འཚལ་ལོ། །མི་རབས་བདུན་དུ་སྙན་བརྒྱུད་པིར་གྱི་ཁ། །རྡོ་རྗེ་རྒྱ་ཡིས་བཏབ་བོ་ས་མ་ཡ། །མ་
།ཡེ་ཤེས་ཀྱི་མཁའ་འགྲོ་མ་དེ་ཉིད་ལ་གུས་པས་གསེར་སྲང་ལྔ་བརྒྱ་ཕུལ་
ཧཱ་མུ་ཏྲ་རྫོགས་སོ།
ནས་ཞུ